**ΑΡΧΑΙΑ Γ΄ΛΥΚΕΙΟΥ**

**Λεξιλογικές - σηµασιολογικές ερωτήσεις**

**1.** Να χρησιµοποιήσετε το επίθετο πᾶς στα τρία γένη και στους δύο αριθµούς, σε όποιες πτώσεις θέλετε, για να γράψετε φράσεις της νέας ελληνικής.

**2.** στοχάζονται : α) Να εξηγήσετε την ετυµολογική προέλευση της λέξης και τη σηµασία της στην αρχαία και τη νέα ελληνική. β) Να αποδώσετε τη σηµασία των παρακάτω λέξεων (κυριολεκτική ή µεταφορική ή και τα δύο): στόχος - στοχεύω - στόχευση - στοχαστής - στοχαστικός - στόχαστρο.

 **3.** συνεστηκυῖαν, δῆλον : Να γράψετε πέντε οµόρριζα, απλά ή σύνθετα, για κάθε λέξη (στη νέα ελληνική).

**4.** **α)** Να προσδιορίσετε εκείνο από τα επόµενα δύο ουσιαστικά «κλίση» - «κλήση» που έχει ετυµολογική συγγένεια µε το απαρέµφατο καλεῖν.

 **β)** Να συνθέσετε το παράγωγο ουσιαστικό ( που προέκυψε από το 4α) µε όποιες από τις παρακάτω προθέσεις του ταιριάζουν και να σχηµατίσετε µε τις σύνθετες λέξεις ονοµατικά σύνολα: κατά, παρά, επί, µετά, από, εν

 **5.** ὑπέχειν: Να εξηγήσετε ετυµολογικά τη λέξη και να ανασυνθέσετε τον ρηµατικό τύπο στο α΄ ενικό πρόσωπο του ενεστώτα (ενεργητικής ή µέσης φωνής) µε τις προθέσεις, που ακολουθούν: ανά, αντί, κατά, παρά, επί, περί, από.

**6.**Πράττουσι: Να σχηματίσετε μία περίοδο λόγου της νεοελληνικής για κάθε περίπτωση με παράγωγα του ρήματος που σας δίνεται. Οι παραγόμενες λέξεις (απλές ή σύνθετες) να δηλώνουν:

1. Το πρόσωπο που ενεργεί
2. Την ενέργεια
3. Το αποτέλεσμα της ενέργειας
4. Τον τόπο όπου γίνεται η ενέργεια
5. Την ικανότητα σ’ αυτό που δηλώνει το ρήμα